proxectonos/corpus_dominio_legal_administrativo_tmp huggingface dataset:
ORDE do 26 de abril de 2011 pola que se modifica a autorización do centro privado Campelo Caixanova, do concello de Poio (Pontevedra).
Consellería de Educación e Ordenación Universitaria — III. Outras disposicións — 12/05/2011

O representante legal do centro privado
Campelo Caixanova
, do concello de Poio (Pontevedra), solicita o cambio de titularidade e de denominación do devandito centro.
O 29 de novembro de 2010 autorízase a escritura de constitución da
Caixa de Aforros de Galicia
,
Vigo, Ourense e Pontevedra
(
Novacaixagalicia
), por fusión das entidades
Caixa de Aforros de Vigo, Ourense e Pontevedra
(
Caixanova
) e
Caixa de Aforros de Galicia
(
Caixa Galicia)
, que se extinguen.
A Xefatura Territorial de Pontevedra envía o expediente cos correspondentes informes de acordo co Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve.
Por isto, por proposta da Dirección Xeral de Centros e Recursos Humanos,
Primeiro. Autorizar o cambio de titularidade do centro privado
Campelo Caixanova
, código 36015962, a favor de
Caixa de Aforros de Galicia
,
Vigo, Ourense e Pontevedra
(
Novacaixagalicia
).
O cambio de titularidade non afectará o réxime de funcionamento do centro.
Segundo. Autorizar o cambio de denominación que pasa a ser CPR
Campelo Novacaixagalicia
.
Terceiro. O centro queda obrigado ao cumprimento da normativa vixente e a solicitar a oportuna revisión cando se teña que modificar calquera dos datos que se sinalan nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 26 de abril de 2011.
ORDE do 27 de abril de 2011 pola que se modifica a autorización do centro privado Caixanova, do concello de Vigo (Pontevedra).
Consellería de Educación e Ordenación Universitaria — III. Outras disposicións — 12/05/2011

O representante legal do centro privado
Caixanova
, do concello de Vigo (Pontevedra), solicita o cambio de titularidade e de denominación do devandito centro.
O 29 de novembro de 2010 autorízase a escritura de constitución da
Caixa de Aforros de Galicia, Vigo, Ourense e Pontevedra
(
Novacaixagalicia
), por fusión das entidades
Caixa de Aforros de Vigo, Ourense e Pontevedra
(
Caixanova
) e
Caixa de Aforros de Galicia
,
Caixa Galicia
, que se extinguen.
A Xefatura Territorial da Consellería de Educación e Ordenación Universitaria de Pontevedra envía o expediente cos correspondentes informes de acordo co Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias e coa Orde do 20 de setembro de 1995 que o desenvolve.
Por isto, por proposta da Dirección Xeral de Centros e Recursos Humanos,
Primeiro. Autorizar o cambio de titularidade do centro privado
Caixanova
, código 36010496, a favor de
Caixa de Aforros de Galicia, Vigo, Ourense e Pontevedra (Novacaixagalicia).
O cambio de titularidade non afectará o réxime de funcionamento do centro.
Segundo. Autorizar o cambio de denominación que pasa a ser CPR
Novacaixagalicia
.
Terceiro. O centro queda obrigado ao cumprimento da normativa vixente e a solicitar a oportuna revisión cando se teña que modificar calquera dos datos que se sinalan nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 27 de abril de 2011.
CORRECCIÓN de erros. Resolución do 29 de marzo de 2011 pola que se dá publicidade ao acordo do Consello de Dirección do Instituto Galego de Promoción Económica (Igape), que aproba as bases reguladoras das axudas do Igape para a contratación de xestores de internacionalización, cofinanciadas polo Fondo Social Europeo no marco do Programa operativo FSE Galicia 2007-2013, e se procede á súa convocatoria para o exercicio 2011 en réxime de concorrencia non competitiva.
Instituto Galego de Promoción Económica — III. Outras disposicións — 11/05/2011

Advertidos erros na referida resolución, publicada no DOG n.º 75, do 15 de abril de 2011, cómpre facer as seguintes correccións:
Na páxina 6.736, no artigo 5, número 1, letra a), onde di:
“a) (…), segundo o artigo 17 c) destas bases.”
Debe dicir:
“a) (…), segundo o artigo 16 c) destas bases.”
Na páxina 6.736, no artigo 5, número 1, letra b), onde di:
“b) (…), agás no suposto especificado no artigo 17 h) destas bases.”
Debe dicir:
“b) (…), agás no suposto especificado no artigo 16 h) destas bases.”
Na páxina 6.737, no artigo 7, no último parágrafo, onde di:
“ (…). Nos supostos do tipo do especificado no artigo 17 h) destas bases (…).”
Debe dicir:
“ (…). Nos supostos do tipo do especificado no artigo 16 h) destas bases (…).”
Na páxina 6.740, no artigo 12, número 7, subnúmero 5, onde di:
“5. (…) de que foi dado de alta na Seguridade Social nos termos establecidos no artigo 3 destas bases. (…).”
Debe dicir:
“5. (…) de que foi dado de alta na Seguridade Social nos termos establecidos no artigo 5.1.c) destas bases. (…).”
Na páxina 6.741, no artigo 16, letra a), onde di:
“a) (…) agás no suposto especificado no artigo 19.4 destas bases.”
Debe dicir:
“a) (…) agás no suposto especificado no artigo 18.3 destas bases.”
Na páxina 6.744, no artigo 17, número 6, letra i), onde di:
“i) (…) citada no artigo 17 ñ) destas bases.”
Debe dicir:
“i) (…) citada no artigo 16 ñ) destas bases.”
RESOLUCIÓN do 30 de marzo de 2011 pola que se publica o plan de estudos de graduado ou graduada en Enxeñaría de Obras Públicas.
Universidade da Coruña — III. Outras disposicións — 11/05/2011

Tras obter a verificación do plan de estudos polo Consello de Universidades, logo do informe positivo da Axencia Nacional de Avaliación da Calidade e Acreditación, así como a autorización da Comunidade Autónoma de Galicia, e acordado o carácter oficial do título polo Consello de Ministros do 11 de febreiro de 2011 (publicado no BOE do 16 de marzo de 2011 por resolución do secretario de Estado de Universidades do 25 de febreiro de 2011).
Esta reitoría, de conformidade co que dispón o artigo 35.4 da Lei orgánica 6/2001, de universidades, na redacción dada pola Lei orgánica 4/2007, resolve:
Publicar o plan de estudos conducente á obtención do título de graduado ou graduada en Enxeñaría de Obras Públicas, que quedará estruturado segundo consta no anexo.
A Coruña, 30 de marzo de 2011.
Plan de estudos do título de graduado ou graduada en Enxeñaría de Obras Públicas
RESOLUCIÓN do 30 de marzo de 2011 pola que se publica o plan de estudos de graduado ou graduada en Arquitectura Naval.
Universidade da Coruña — III. Outras disposicións — 11/05/2011

Tras obter a verificación do plan de estudos polo Consello de Universidades, logo do informe positivo da Axencia Nacional de Avaliación da Calidade e Acreditación, así como a autorización da Comunidade Autónoma de Galicia, e acordado o carácter oficial do título polo Consello de Ministros do 11 de febreiro de 2011 (publicado no BOE do 16 de marzo por resolución do secretario de Estado de Universidades do 25 de febreiro).
Esta reitoría, de conformidade co que dispón o artigo 35.4 da Lei orgánica 6/2001, de universidades, na redacción dada pola Lei orgánica 4/2007, resolve publicar o plan de estudos conducente á obtención do título de graduado ou graduada en Arquitectura Naval, que quedará estruturado segundo consta no anexo.
A Coruña, 30 de marzo de 2011.
1. Estrutura das ensinanzas.
1.1. Distribución do plan de estudos en créditos ECTS.
Poderán obterse ata 6 créditos de materias optativas mediante a realización de prácticas en empresas. Seguiranse as normas da Universidade da Coruña para a realización destas prácticas en créditos ECTS. Cada mes a tempo completo computarase por 1,5 créditos ECTS. Estas prácticas realizaranse durante o cuarto curso.
Os estudantes poderán obter un recoñecemento de 6 créditos de materias optativas mediante a participación en actividades recollidas no artigo 12.8 do R.D. 1393/ 2007.
1.2. Créditos de formación básica. Distribución en materias.
1.3. Plan de estudos resumido (por módulo).
1.4. Plan de estudos resumido por curso académico.
Primeiro curso.
Segundo curso.
Terceiro curso.
Cuarto curso.
CORRECCIÓN de erros. Orde do 25 de marzo de 2011, pola que nomean os membros da Comisión Interuniversitaria de Galicia e se publican os parámetros de ponderación das materias da fase específica da proba de acceso á universidade de bacharelato e FP, para o acceso ás ensinanzas universitarias oficiais de grao do sistema universitario de Galicia no curso 2011-2012.
Consellería de Educación e Ordenación Universitaria — III. Outras disposicións — 11/05/2011

Advertidos erros na devandita orde, publicada no DOG n.º 90, do martes, 10 de maio de 2011, cómpre facer as oportunas correccións:
Os anexos das páxinas 8.624, 8.625, 8.626 e 8.627 debemos substituílos polos seguintes:
CORRECCIÓN de erros. Resolución do 18 de abril de 2011, da Dirección Xeral de Política Financeira e Tesouro, pola que se aproban os modelos de información das/dos mediadores de seguros e reaseguros privados da Comunidade Autónoma de Galicia.
Consellería de Facenda — III. Outras disposicións — 11/05/2011

Advertido erro na devandita resolución, publicada no
Diario Oficial de Galicia
n.º 89, do luns 9 de maio de 2011, é necesario efectuar a seguinte corrección:
Débense substituír os anexos que aparecen comprendidos entre as páxinas 8.138 e 8.167 polos seguintes:
CORRECCIÓN de erros. Decreto 76/2011, do 5 de de maio, polo que se nomean o presidente e os vogais do Consello Galego da Competencia.
Consellería de Facenda — II. Autoridades e persoal — 11/05/2011

Advertido erro no devandito decreto publicado no
Diario Oficial de Galicia
n.º 88, do venres, 6 de maio de 2011, cómpre facer a seguinte corrección:
No sumario e na páxina 7.941 o dito decreto sale publicado baixo a epígrafe da Consellería de Presidencia, Administracións Públicas e Xustiza cando debería saír publicado baixo o epígrafe da Consellería de Facenda.
CORRECCIÓN de erros. Decreto 75/2011, do 5 de maio, polo que se dispón o cesamento do presidente e dos vogais do Tribunal Galego de Defensa da Competencia.
Consellería de Facenda — II. Autoridades e persoal — 11/05/2011

Advertido erro no devantito decreto publicado no Diario Oficial de Galicia n.º 88, do venres, 6 de maio de 2011, cómpre facer a seguinte corrección:
No sumario e na páxina 7.940 o dito decreto sae publicado baixo a epígrafe da Consellería de Presidencia, Administracións Públicas e Xustiza, cando debería saír baixo a epígrafe da Consellería de Facenda.
CORRECCIÓN de erros. Resolución do 27 de abril de 2011, da Secretaría Xeral de Emigración, pola que se regula a concesión, en réxime de concorrencia competitiva, de subvencións a concellos, mancomunidades de concellos e consorcios locais para a realización de programas destinados a favorecer os procesos de acollida e integración da poboación inmigrante extracomunitaria na Comunidade Autónoma galega e se procede á súa convocatoria para o ano 2011.
Consellería de Presidencia, Administracións Públicas e Xustiza — III. Outras disposicións — 11/05/2011

Avertido erro, na devandita resolución, publicada no DOG n.º 90, do martes 10 de maio de 2011, cómpre efectuar a oportuna corrección:
Na páxina 8.614, deben engadirse os seguintes anexo:
ORDE do 28 de abril de 2011 pola que se modifica a Orde do 7 de febreiro de 2008, pola que se fai pública a composición do Consello Social da Universidade de Vigo.
Consellería de Educación e Ordenación Universitaria — II. Autoridades e persoal — 11/05/2011

Mediante a Orde do 7 de febreiro de 2008 (DOG do 25 de febreiro) fíxose pública a composición do Consello Social da Universidade de Vigo.
Segundo a Lei 1/ 2003, do 9 de maio, dos consellos sociais do Sistema Universitario de Galicia, artigo 10.1 letra d), os membros do Consello Social cesarán por decisión da autoridade, entidade ou institución que os designases, nos casos previstos no artigo 12, e sinala a letra e) do citado artigo que os membros do Consello Social teñen o deber de observar en todo momento a normativa de incompatibilidades.
O parágrafo 2 do citado artigo 10 sinala que as vacantes as deberá cubrir a autoridade, entidade ou institución correspondente no prazo máximo de 3 meses. Se non se lle comunicase o acordo de designación dentro do dito prazo ao conselleiro competente en materia universitaria, o posto permanecerá vacante ata a finalización do correspondente mandato. En todo caso, o membro substituído entenderase nomeado polo período que reste do mandato.
O artigo 7.4 desta lei establece que os acordos de designación de membros do consello social seranlle comunicados ao conselleiro competente en materia universitaria, quen procederá ao seu nomeamento mediante orde da súa consellería.
Con data 28 de abril de 2011 tivo entrada na Consellería de Educación e Ordenación Universitaria escrito do presidente do Consello Social da Universidade de Vigo, ao cal se xunta outro da Confederación Empresarial de Pontevedra en que se comunica a designación de Rubén López López en substitución de Pilar Blanco Tuimil. O Consello Social achega tamén a declaración de incompatibilidade de Rubén López López, establecida no artigo 12 da Lei 1/2003, do 9 de maio. En todo caso, o nomeamento será publicado no
Diario Oficial de Galicia
. Por todo iso,
DISPOÑO:
Artigo único.
Nomear a Rubén López López como representante designado polas organizacións empresariais no Consello Social da Universidade de Vigo en substitución de Pilar Blanco Tuimil.
Disposición derradeira única.
Esta orde entrará en vigor o mesmo día da súa publicación no
Diario Oficial de Galicia
.
Santiago de Compostela, 28 de abril de 2011.
RESOLUCIÓN do 7 de abril de 2011, da Secretaría Xeral da Igualdade, pola que se procede á publicación das subvencións concedidas ao abeiro da Resolución do 23 de abril de 2010, pola que se regulan as bases para a concesión das axudas á conciliación da vida familiar e laboral como medida de fomento da corresponsabilidade para os traballadores que se acollan á redución da súa xornada de traballo e se procede á súa convocatoria.
Consellería de Presidencia, Administracións Públicas e Xustiza — III. Outras disposicións — 11/05/2011

De conformidade co disposto no artigo 15.1 da Lei 9/2007, do 13 de xuño, de subvencións de Galicia, no Decreto lexislativo 1/1999, do 7 de outubro, polo que se aproba o texto refundido da Lei de réxime financeiro e orzamentario de Galicia, procédese á publicación das subvencións concedidas ao abeiro, Resolución do 23 de abril de 2010, pola que se convocan axudas á conciliación da vida familiar e laboral como medida de fomento da corresponsabilidade para os traballadores que se acollan á redución da súa xornada de traballo.
Finalidade da axuda: estas axudas teñen como finalidade fomentar a corresponsabilidade e impulsar así o cambio dos roles diferenciados entre mulleres e homes, implicando estes últimos na atención e coidado dos seus fillos e fillas.
Normas reguladoras: Resolución do 23 de abril de 2010, da Secretaría Xeral da Igualdade, pola que se regulan as bases para a concesión das axudas á conciliación da vida familiar e laboral como medida de fomento da corresponsabilidade para os traballadores que se acollan á redución da súa xornada de traballo e se procede á súa convocatoria e Resolución do 19 de outubro de 2010, da Secretaría Xeral da Igualdade, pola que se amplía a dotación orzamentaria da Resolución do 23 de abril de 2010.
Crédito orzamentario: 1.100.000,04 euros, con cargo á aplicación orzamentaria 04.40.312G.480.0, estando cofinanciadas ao 80% con fondos FSE no Programa operativo de Galicia 2007-2013, eixo 2, tema prioritario 69.
Persoas beneficiarias da subvención e importe concedido a cada unha delas: ver anexo.
Santiago de Compostela, 7 de abril de 2011.
RESOLUCIÓN do 4 de maio de 2011, da Secretaría Xeral Técnica da Consellería de Traballo e Benestar, pola que se fai pública a ampliación do prazo de presentación de solicitudes de participación correspondentes á contratación de servizos de formación a coidadores non profesionais dentro do ámbito de aplicación da Lei 39/2006, do 14 de decembro, polo procedemento negociado con publicidade, e cunha reserva dun lote a centros especiais de emprego e empresas de inserción sociolaboral, segundo o disposto no artigo 35 da Lei 15/2010, do 28 de decembro (expediente 5/2011).
Consellería de Traballo e Benestar — III. Outras disposicións — 13/05/2011

1. O 20 de abril de 2011 publicouse no Diario Oficial de Galicia (n.º 78, páxinas 7.114 a 7.115) a Resolución do 11 de abril de 2011, da Secretaría Xeral Técnica da Consellería de Traballo e Benestar, pola que se anuncia a contratación, polo procedemento negociado con publicidade e tramitación ordinaria, do servizo de formación a coidadores non profesionais dentro do ámbito de aplicación da Lei 39/2006, do 14 de decembro, e cunha reserva dun lote a centros especiais de emprego e empresas de inserción sociolaboral, segundo o disposto no artigo 35 da Lei 15/2010, do 28 de decembro (expediente 5/2011). Debido á imposibilidade de publicar os pregos de cláusulas administrativas e de prescricións técnicas que rexen esta contratación na plataforma de contratación (http://www.contratosdegalicia.es) ata o 25 de abril de 2011, ampliouse o prazo de presentación de solicitudes mediante resolución da Secretaría Xeral Técnica da Consellería de Traballo e Benestar do 25 de abril de 2011 (DOG n.º 83, páxinas 7.416 a 7.417) en cinco días naturais desde a súa publicación no Diario Oficial de Galicia, prazo que finalizou o 4 de maio de 2011.
2. Detectado un erro no punto 1.2.1.2 dos pregos de cláusulas de prescricións técnicas que rexen esta contratación, procédese á súa emenda mediante resolución da Secretaría Xeral Técnica da Consellería de Traballo e Benestar do 4 de maio de 2011, e a súa publicación posterior na plataforma de contratación (http://www.contratosdegalicia.es) na mesma data.
3. Co fin de que as empresas licitadoras dispoñan da documentación completa para a presentación das súas proposicións no prazo mínimo que marca a Lei 30/2007, do 30 de outubro, de contratos do sector público,
Único. Ampliar o prazo de presentación de solicitudes de participación para a contratación, polo procedemento negociado con publicidade e tramitación ordinaria, de servizos de formación a coidadores non profesionais dentro do ámbito de aplicación da Lei 39/2006, do 14 de decembro, e cunha reserva dun lote a centros especiais de emprego e empresas de inserción sociolaboral, segundo o disposto no artigo 35 da Lei 15/2010, do 28 de decembro (expediente 5/2011), en tres días naturais desde a publicación no Diario Oficial de Galicia do anuncio de ampliación de prazo.
Santiago de Compostela, 4 de maio de 2011.
ORDE do 25 de abril de 2011 pola que se modifica a do 7 de marzo de 2011, pola que se establecen as bases para a concesión, en réxime de concorrencia competitiva, das axudas para o soterramento de infraestruturas eléctricas na Comunidade Autónoma de Galicia, cofinanciadas polo Fondo Europeo de Desenvolvemento Rexional (Feder), e se procede á súa convocatoria.
Consellería de Economía e Industria — III. Outras disposicións — 13/05/2011

A Consellería de Economía e Industria ditou a Orde do 7 de marzo de 2011 pola que se establecen as bases para a concesión, en réxime de concorrencia competitiva, das axudas para o soterramento de infraestruturas eléctricas na Comunidade Autónoma de Galicia, cofinanciadas polo Fondo Europeo de Desenvolvemento Rexional (Feder), e se procede á súa convocatoria (
Diario Oficial de Galicia
n.º 52, do 15 de marzo).
O artigo 2 da parte dispositiva da Orde do 7 de marzo de 2011, relativo ao crédito orzamentario destinado ás axudas, establece que se destinará unha contía de 1.380.085,18 euros para a anualidade de 2011 e de 966.059,62 euros para a anualidade de 2012, con cargo á aplicación orzamentaria 08.04.733B.760.0; prevese a posibilidade de incrementar as ditas cantidades en función das solicitudes presentadas e de acordo coa dispoñibilidade de crédito e este feito non suporá a apertura dun novo prazo de presentación de solicitudes.
Tendo en conta o elevado número de solicitudes presentadas e o seu importe subvencionable, considérase necesario incrementar o crédito para poder atender un maior número de solicitudes.
En consecuencia, en uso das atribucións que me foron conferidas,
Artigo único.
Modificar o artigo 2 da parte dispositiva da orde da Consellería de Economía e Industria, do 7 de marzo de 2011, no referente ao crédito orzamentario destinado á anualidade do 2011, que se incrementará en 834.680,07 euros, pasando dos 1.380.085,18 euros iniciais á cantidade final de 2.214.765,25 euros.
Santiago de Compostela, 25 de abril de 2011.
ORDE do 3 de maio de 2011 pola que se declaran de utilidade pública diversas asociacións inscritas no Rexistro Central de Asociacións da Comunidade Autónoma de Galicia.
Consellería de Presidencia, Administracións Públicas e Xustiza — III. Outras disposicións — 13/05/2011

Por iniciativa das correspondentes asociacións poderán ser declaradas de utilidade pública aquelas que reúnan os requisitos establecidos no artigo 32 da Lei orgánica 1/2002, do 22 de marzo, reguladora do dereito de asociacións.
O Decreto 157/2008, do 10 de xullo, sobre asunción de funcións da Administración do Estado traspasadas á Comunidade Autónoma de Galicia, mediante o Real decreto  1080/2008, do 30 de xuño, en materia de declaración de utilidade pública de asociacións, asigna estas funcións á Consellería de Presidencia, Administracións Públicas e Xustiza e establece que será competente para resolver o procedemento de declaración de utilidade pública a persoa titular da Consellería de Presidencia, Administracións Públicas e Xustiza, logo da instrución do procedemento polo órgano correspondente.
Logo de solicitude das asociacións foron instruídos os expedientes de conformidade co previsto no Real decreto 1740/2003, do 19 de decembro, sobre procedementos relativos a asociacións de utilidade pública, e nestes consta a documentación e os informes previstos na citada norma.
De conformidade cos informes favorables de declaración de utilidade pública, emitidos pola instrutora dos expedientes
Declarar de utilidade pública as seguintes asociacións:
Asociación de Pais de Persoas con Trastorno do Espectro Autista de Centros de Apoio Familiar
(APACAF), inscrita no Rexistro Central de Asociacións da Comunidade Autónoma, co número 2004/6990-1.
Asociación de Axuda ao Toxicómano
Érguete, inscrita no Rexistro Central de Asociacións da Comunidade Autónoma co número 2007/10338-1.
Asociación de Pais Profesionais e Amigos das Persoas con Discapacidade Intelectual Special Olympics Galicia
, inscrita no Rexistro Central de Asociacións da Comunidade Autónoma, co número 2000/550-1.
Contra esta orde, que pon fin á vía administrativa, pode interpoñerse recurso contencioso-administrativo ante a sala correspondente do Tribunal Superior de Xustiza de Galicia, no prazo de dous meses, de conformidade co disposto na Lei 29/1998, do 13 de xullo, reguladora da xurisdición contencioso-administrativa, e poderá interpoñerse con carácter potestativo recurso de reposición ante o mesmo órgano que ditou o acto, no prazo dun mes, segundo o disposto na Lei 30/1992, do 26 de novembro, de réxime xurídico das administracións públicas e do procedemento administrativo común.
Santiago de Compostela, 3 de maio 2011.
ORDE do 22 de novembro de 2011 pola que se dispón o nomeamento dun vogal do Consello de Administración da Autoridade Portuaria da Coruña.
Consellería do Mar — II. Autoridades e persoal — 02/12/2011

A Lei 27/1992, do 24 de novembro, de portos do Estado e da mariña mercante, texto reformado pola Lei 62/1997, do 26 de decembro, e pola Lei 33/2010, do 5 de agosto, no seu artigo 40 atribúelles ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O Acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída,
Por proposta do presidente do ente público Portos do Estado, o nomeamento como vogal no Consello de Administración da Autoridade Portuaria da Coruña de Ana M.ª García López.
Santiago de Compostela, 22 de novembro de 2011.
ORDE do 22 de novembro de 2011 pola que se dispón o cesamento dun vogal do Consello de Administración da Autoridade Portuaria da Coruña.
Consellería do Mar — II. Autoridades e persoal — 02/12/2011

A Lei 27/1992, do 24 de novembro, de portos do Estado e da mariña mercante, texto reformado pola Lei 62/1997, do 26 de decembro, e pola Lei 33/2010, do 5 de agosto, no seu artigo 40 atribúelles ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída,
Por proposta do presidente do ente público Portos do Estado, o cesamento de Álvaro Sánchez Manzanares, como vogal no Consello de Administración da Autoridade Portuaria da Coruña, agradecéndolle os servizos prestados.
Santiago de Compostela, 22 de novembro de 2011.
RESOLUCIÓN do 25 de novembro de 2011 pola que se lle dá publicidade á redistribución dos créditos das axudas para o Programa de apoio ao acceso ao financiamento para circulante, refinanciamento de pasivos e ampliación de capital das pequenas e medianas empresas, instrumentadas mediante convenio de colaboración entre o Igape, as sociedades de garantía recíproca e as entidades financeiras adheridas (Re-Solve +).
Instituto Galego de Promoción Económica — III. Outras disposicións — 05/12/2011

Mediante Resolución do 21 de setembro de 2010 publicouse o Acordo do Consello de Dirección do Instituto Galego de Promoción Económica que aprobou as bases reguladoras das axudas do Igape para o Programa de apoio ao acceso ao financiamento para circulante, refinanciamento de pasivos e ampliación de capital das pequenas e medianas empresas, instrumentadas mediante convenio de colaboración entre o Igape, as sociedades de garantía recíproca e as entidades financeiras adheridas (Re-Solve +) (DOG número 182, do 21 de setembro).
Así mesmo, mediante Resolución do 27 de xaneiro de 2011 déuselle publicidade ao Acordo do Consello de Dirección do Instituto Galego de Promoción Económica que aprobou a modificación das bases reguladoras das axudas do Igape para o Programa de apoio ao acceso ao financiamento para circulante, refinanciamento de pasivos e ampliación de capital das pequenas e medianas empresas, instrumentadas mediante convenio de colaboración entre o Igape, as sociedades de garantía recíproca e as entidades financeiras adheridas (Re-Solve +) (DOG número 23, do 3 de febreiro) e por Resolución do 8 de febreiro de 2011 (DOG número 32, do 16 de febreiro), convocáronse para o ano 2011 as axudas conforme o citado programa e os créditos dispoñibles para o efecto.
O prazo de presentación de solicitudes rematou o 15 de setembro de 2011 para as solicitudes na entidade financeira por parte do solicitante e o 14 de outubro de 2011 para a presentación das entidades financeiras no Igape.
Tendo en conta as solicitudes presentadas, faise necesaria a redistribución dos créditos de acordo coas necesidades derivadas das ditas solicitudes. Por tanto, e conforme as facultades que teño conferidas,
Primeiro. Redistribuír os créditos das axudas para o Programa de apoio ao acceso ao financiamento para circulante, refinanciamento de pasivos e ampliación de capital das pequenas e medianas empresas, instrumentadas mediante convenio de colaboración entre o Igape, as sociedades de garantía recíproca e as entidades financeiras adheridas (Re-Solve +) (DOG número 182, do 21 de setembro de 2010, e DOG número 23, do 3 de febreiro de 2011) e convocadas mediante Resolución do 8 de febreiro de 2011 (DOG número 32, do 16 de febreiro), que quedan establecidos do seguinte xeito:
O director xeral do Igape, como consecuencia de posibles desistencias, poderá redistribuír as partidas sen ampliar os créditos.
Segundo. Esta modificación entrará en vigor o mesmo día da súa publicación no Diario Oficial de Galicia.
Santiago de Compostela, 25 de novembro de 2011.
ORDE do 24 de novembro de 2011 pola que se modifica, no relativo ás anualidades e ás datas de xustificación, a Orde do 6 de xullo pola que se establecen as bases para a concesión, en réxime de concorrencia competitiva, das axudas de apoio á etapa predoutoral do Plan Galego de Investigación, Innovación e Crecemento 2011-2015 (Plan I2C) para o ano 2011.
Consellería de Educación e Ordenación Universitaria — III. Outras disposicións — 07/12/2011

A Consellería de Educación e Ordenación Universitaria, na Orde do 6 de xullo pola que se establecen as bases para a concesión, en réxime de concorrencia competitiva, das axudas de apoio á etapa predoutoral do Plan Galego de Investigación, Innovación e Crecemento 2011-2015 (Plan I2C) para o ano 2011, estableceu as normas en que se regulaban o importe, número e duración das axudas e onde se definían as condicións para o libramento e dotación orzamentaria destas axudas.
Así, no artigo 3.º da dita orde establecíase que a duración das axudas sería dun máximo de tres anos, entre o 1 de outubro de 2011 e o 31 de outubro de 2014, establecéndose unha dotación orzamentaria en consonancia con esta disposición e coas condicións de libramento da subvención.
Debido ao complexo do proceso de baremación non foi posible resolver a concesión das axudas nos prazos inicialmente previstos polo que a distribución orzamentaria e os prazos de libramento das axudas non se corresponden coa realidade actual.
En consecuencia,
Artigo 1.
Modificación da distribución por anualidades que figura no artigo 14 da Orde do 6 de xullo de 2011 (DOG n.º 136, do 15 de xullo) de tal maneira que quede da seguinte forma:
Artigo 2.
Modificación do artigo 8 (parágrafo terceiro) da Orde do 6 de xullo de 2011 (DOG n.º 136, do 15 de xullo) de tal maneira que nas anualidades de 2011, 2012 e 2013 a data límite de presentación da xustificación da axuda sexa do 20 de decembro da anualidade correspondente.
Santiago de Compostela, 24 de novembro de 2011.
RESOLUCIÓN do 22 de novembro de 2011, da Secretaría Xeral de Medios, pola que se lles dá publicidade aos convenios de colaboración subscritos con entidades dependentes da Xunta de Galicia, no segundo cuadrimestre do ano 2011.
Consellería de Presidencia, Administracións Públicas e Xustiza — III. Outras disposicións — 07/12/2011

Para os efectos previstos no artigo 11 da Lei 4/2006, do 30 de xuño, de transparencia e boas prácticas na Administración pública galega, acórdase darlles publicidade aos convenios de colaboración subscritos pola Secretaría Xeral de Medios con entidades dependentes da Xunta de Galicia e tramitados pola Subdirección Xeral de Réxime Xurídico e Xestión de Medios Audiovisuais, no segundo cuadrimestre do ano 2011, os cales se relacionan no anexo a esta resolución.
Santiago de Compostela, 22 de novembro de 2011.
RESOLUCIÓN do 14 de novembro de 2011, da Xefatura Territorial da Coruña, pola que se procede á publicación das subvencións de programas de actividades complementarias e extraescolares que teñan como fin facilitar a conciliación da vida familiar e laboral.
Consellería de Presidencia, Administracións Públicas e Xustiza — III. Outras disposicións — 02/12/2011

De conformidade co disposto no artigo 15.1.º da Lei 9/2007, do 13 de xuño, de subvencións de Galicia, e no artigo 22 da Resolución do 19 de maio de 2011 pola que se establecen as bases e se convocan axudas para a realización, polas asociacións de nais e pais do alumnado, nos centros educativos de Galicia sostidos con fondos públicos, de programas de actividades complementarias e extraescolares que teñan como fin facilitar a conciliación da vida familiar e laboral (DOG n.º 99, do 24 de maio de 2011), procédese á publicación das subvencións concedidas ao abeiro da citada Resolución do 19 de maio de 2011.
Finalidade da axuda: favorecer e impulsar a conciliación do traballo e da vida familiar de mulleres e homes mediante axudas destinadas á realización polas asociacións de nais e pais do alumnado de programas de actividades complementarias e extraescolares.
Norma reguladora: Resolución do 19 de maio de 2011 pola que se establecen as bases e se convocan axudas para a realización, polas asociacións de nais e pais do alumnado, nos centros educativos de Galicia sostidos con fondos públicos, de programas de actividades complementarias e extraescolares que teñan como fin facilitar a conciliación da vida familiar e laboral.
Crédito orzamentario: 78.337,68 euros.
Partida orzamentaria: 04.40.312G.481.0.
Entidades beneficiarias da subvención e importe concedido a cada unha delas: véxase o anexo.
A Coruña, 14 de novembro de 2011.
RESOLUCIÓN do 14 de novembro de 2011, da Xefatura Territorial da Coruña, pola que se procede á publicación das subvencións destinadas a fomentar o asociacionismo e a participación das mulleres.
Consellería de Presidencia, Administracións Públicas e Xustiza — III. Outras disposicións — 02/12/2011

De conformidade co disposto no artigo 15.1.º da Lei 9/2007, do 13 de xuño, de subvencións de Galicia, e no artigo 21 da Resolución do 19 de maio de 2011 pola que se establecen as bases que rexerán o procedemento de concesión de axudas económicas destinadas a fomentar o asociacionismo e a participación das mulleres e se procede á súa convocatoria (DOG n.º 103, do 30 de maio de 2011), procédese á publicación das subvencións concedidas ao abeiro da citada Resolución do 19 de maio de 2011.
Finalidade da axuda: estas axudas teñen como finalidade fortalecer e consolidar o movemento asociativo de mulleres, por ser un elemento indispensable na promoción da igualdade de oportunidades, a través das seguintes liñas:
Liña 1: consolidación do movemento asociativo, destinada a compensar gastos corrrentes que orixine o mantemento e funcionamento das asociacións de mulleres e as súas federacións.
Liña 2 : promoción de hábitos de vida saudables, destinada a compensar gastos correntes e/ou de persoal producidos polo desenvolvemento de actividades destinadas a esta finalidade.
Norma reguladora: Resolución do 19 de maio de 2011 pola que se establecen as bases que rexerán o procedemento de concesión de axudas económicas destinadas a fomentar o asociacionismo e a participación das mulleres e se procede á súa convocatoria.
Crédito orzamentario: 38.571,43 euros.
Partida orzamentaria: 04.40.313B.480.0.
Entidades beneficiarias da subvención e importe concedido a cada unha delas: véxase o anexo.
A Coruña, 14 de novembro de 2011.
ORDE do 14 de novembro de 2011 pola que se dá publicidade aos Premios da Cultura Galega 2011.
Consellería de Cultura e Turismo — III. Outras disposicións — 01/12/2011

A Orde do 7 de xuño de 2011 da Consellería de Cultura e Turismo convocou para este ano os Premios da Cultura Galega creados pola Orde do 24 de setembro de 2010. O seu obxecto é distinguir as persoas e institucións que traballan nos distintos eidos da creación, conservación e revalorización do patrimonio e da actualización e difusión do capital intelectual tanto na comunidade autónoma coma no exterior.
De acordo co disposto no artigo 6 da devandita orde a decisión do xurado en que se resolva o outorgamento dos premios farase pública a través do
Diario Oficial de Galicia
e da páxina web da Consellería de Cultura e Turismo.
Polo tanto, de conformidade coas facultades que teño conferidas,
Dar publicidade á decisión do xurado que na reunión do 2 de novembro de 2011 acordou conceder os Premios da Cultura Galega 2011 ás seguintes candidaturas:
Premio Cultura Galega das Letras: ao escritor Arcadio López Casanova.
Premio Cultura Galega das Artes Plásticas: ao escultor Manuel Paz Mouta.
Premio Cultura Galega das Artes Escénicas: ao dramaturgo Francisco Cadaval Ayaso.
Premio Cultura Galega ás Iniciativas en prol do Patrimonio Cultural: á Fundación Aquae Querquennae Via Nova.
Premio Cultura Galega á Promoción Cultural de Galicia: ao músico Carlos Núñez Muñoz.
Premio Cultura Galega de Música: ao músico Rogelio Groba Groba.
Premio Cultura Galega de Creación Audiovisual: á actriz María Pujalte Vidal.
Santiago de Compostela, 14 de novembro de 2011.
DECRETO 82/2011, do 28 de abril, polo que se acepta a cesión a título gratuíto dun inmoble realizada polo Concello de Ourense á Comunidade Autónoma de Galicia, con destino á construción dun edificio xudicial.
Consellería de Facenda — III. Outras disposicións — 18/05/2011

Con data do 2 de marzo de 2011, a Xunta de Goberno local do Concello de Ourense, en sesión extraordinaria, acordou ceder un terreo nese termo municipal para a construción dun edificio xudicial.
A Consellería de Presidencia, Administracións Públicas e Xustiza emitiu informe favorable sobre a aceptación da cesión.
A Secretaría Xeral Técnica e do Patrimonio tramitou o correspondente expediente de aceptación de cesión, de conformidade co disposto nos artigos 16, 17 e 23 da Lei 3/1985, do 12 de abril, do patrimonio da Comunidade Autónoma de Galicia, e 33, 34 e 38 do Decreto 50/1989, do 9 de marzo, polo que se aproba o regulamento para a execución da dita lei.
Na súa virtude, por proposta da conselleira de Facenda, logo de deliberación do Consello da Xunta de Galicia, na súa reunión do día vinte e oito de abril de dous mil once,
Artigo 1.
Acéptase nos termos establecidos polo Concello de Ourense a cesión a título gratuíto do inmoble seguinte:
Parcela 1 na AR 43-O Remedios I, no concello de Ourense, de 4.682 m2, que linda: norte, prolongación rúa Velázquez (hoxe rúa Bispo Lourenzo); sur, parcela D do proxecto de expropiación do AR 43-O; leste, prolongación da rúa Velázquez (hoxe rúa Bispo Lourenzo); oeste, parcela 2 da AR 43-O Remedios I. Inscrita no Rexistro da Propiedade número 1 de Ourense no tomo 2.262, libro 1.519, folio 116, predio 85.103.
Artigo 2.
O inmoble destinarase ao establecemento dun edificio xudicial.
Artigo 3.
A Consellería de Facenda, a través da Secretaría Xeral Técnica e do Patrimonio, procederá á formalización da cesión no correspondente documento público.
Disposición derradeira.
A Consellería de Facenda, a través da Secretaría Xeral Técnica e do Patrimonio, levará a cabo todos os trámites necesarios para a efectividade deste decreto.
Santiago de Compostela, vinte e oito de abril de dous mil once.
RESOLUCIÓN do 12 de abril de 2011, da Dirección Xeral de Innovación e Xestión da Saúde Pública, pola que se fai pública a realización dun curso homologado de nivel básico para a obtención do carné de aplicador/manipulador de biocidas.
Consellería de Sanidade — III. Outras disposicións — 16/05/2011

A Orde do 30 de xullo de 1997, conxunta das consellerías de Agricultura, Gandaría e Montes e de Sanidade e Servizos Sociais, pola que se establece na Comunidade Autónoma de Galicia a normativa reguladora para a homologación de cursos de capacitación para realizar tratamentos con praguicidas, así como para a obtención do carné de manipuladores destes produtos, establece no seu artigo 8.6 que os ministerios de Agricultura, Pesca e Alimentación e de Sanidade e Consumo comunicarán aos organismos responsables na comunidade autónoma a homologación dos ditos cursos e, no seu artigo 9, a obrigatoriedade de que o organismo oficial responsable publique no
Diario Oficial de Galicia
a información correspondente a cada curso que se vai realizar.
En consecuencia, anúnciase a realización dun curso de aplicador/manipulador de biocidas, nivel básico, homologado polas direccións xerais de Saúde Pública do Ministerio de Sanidade e Política Social e de Agricultura do Ministerio de Medio Ambiente, Medio Rural e Mariño, solicitado pola entidade
Sanea Control, S.L
., de acordo coas seguintes bases:
1. Denominación do curso: curso para a capacitación de aplicadores/manipuladores de produtos biocidas. Nivel básico.
2. Entidade organizadora:
Sanea Control, S.L
.
3. Data: do 23 ao 27 de maio de 2011.
4. Lugar de realización: instalacións da
Fundación Coren
. Estrada nacional 120, vía provincial O-0410, N41. Razamonde, Cenlle (Ourense).
5. Número de prazas: 30 alumnos.
6. Dirixido a todo o persoal auxiliar das empresas que apliquen e/ou manipulen produtos biocidas.
7. Criterios de selección: por rigorosa orde de recepción de inscricións.
8. Presentación de solicitudes: solicitude segundo modelo anexo I.
9. Programa.
10. Certificado de superación do curso: é obrigatoria a asistencia a todas as sesións do curso. Finalizado este, a entidade organizadora realizará as probas pertinentes que avalíen os coñecementos adquiridos polos alumnos e, en caso de as superaren, expedirá o certificado correspondente co cal poderán solicitar, á Dirección Xeral de Innovación e Xestión da Saúde Pública da Consellería de Sanidade o carné de aplicador/manipulador de biocidas, nivel básico.
Santiago de Compostela, 12 de abril de 2011.
CORRECCIÓN de erros. Resolución do 6 de maio de 2011 pola que se dá publicidade ao acordo do Consello de Dirección do Instituto Galego de Promoción Económica (Igape), que aproba as bases reguladoras para a habilitación dunha liña de avais do Igape para facilitar ás empresas galegas o acceso a financiamento operativo adicional, instrumentadas mediante convenio coas entidades colaboradoras (Plan Re-brote 2011).
Instituto Galego de Promoción Económica — III. Outras disposicións — 16/05/2011

Advertido erro por omisión na devandita resolución, publicada no DOG n.º 93, do venres, 13 de maio de 2011, procede a publicación dos anexos I e III.
RESOLUCIÓN do 2 de maio de 2011, da Dirección Xeral de Centros e Recursos Humanos, pola que se resolve definitivamente o concurso de traslados específico entre funcionarias/os do corpo de mestras/mestres e do corpo de profesoras/es de ensino secundario, para cubrir prazas nos centros específicos de educación e promoción de adultos.
Consellería de Educación e Ordenación Universitaria — III. Outras disposicións — 16/05/2011

Pola Orde do 5 de novembro de 2010 (DOG do 15 de novembro) convocouse concurso de traslados específico para cubrir prazas nos centros específicos de educación e promoción de adultos.
En aplicación do disposto na base décimo primeira da referida orde, esta Dirección Xeral de Centros e Recursos Humanos,
Primeiro. Facer pública, no anexo a esta resolución, a adxudicación definitiva dos destinos obtidos por funcionarias/os do corpo de mestres e do corpo de profesoras/es de ensino secundario no concurso de traslados específico convocado pola Orde do 5 de novembro de 2010 (DOG do 15 de novembro).
Segundo. A toma de posesión dos destinos obtidos neste concurso terá efectos do 1 de setembro de 2011, e cesarán no seu destino de procedencia o 31 de agosto dese ano.
Terceiro. Contra esta resolución as/os interesadas/os poderán interpoñer recurso de reposición ante o conselleiro de Educación e Ordenación Universitaria no prazo dun mes, contado a partir do día seguinte ao da publicación no DOG, segundo o disposto nos artigos 114 e 115 da Lei 4/1999, de modificación da Lei 30/1992, de réxime xurídico das administración públicas e do procedemento administrativo común.
Santiago de Compostela, 2 de maio de 2011.
RESOLUCIÓN do 12 de maio de 2011 pola que se outorgan as distincións ao mérito deportivo de Galicia 2011.
Consellería de Presidencia, Administracións Públicas e Xustiza — III. Outras disposicións — 16/05/2011

Por Resolución do 28 de outubro de 2010 da Secretaría Xeral para o Deporte (Diario Oficial de Galicia do 4 de novembro) creáronse as distincións ao mérito deportivo de Galicia, premios que son concedidos en recoñecemento do labor ou traxectoria notoria e exemplar, no ámbito deportivo de Galicia, ás persoas físicas ou xurídicas, entidades ou organismos que estean contribuíndo ou contribuísen ao crecemento, promoción, fomento e excelencia do deporte e da educación física da nosa comunidade autónoma.
Na referida resolución establécese que os galardóns serán outorgados anualmente e en número non limitado, por resolución do presidente da Xunta de Galicia, logo da proposta motivada do xurado cualificador.
En atención ó establecido, e logo da proposta motivada do xurado cualificador do 11 de maio,
Único. A concesión das distincións ao mérito deportivo de Galicia, na súa edición 2011, ás seguintes persoas e entidades: Jesús González Margaride, Julia Vaquero Sousa, Luís Suárez Miramontes, Luís Gregorio Ramos Misioné, Marta Bobo Arce, Óscar Pereiro Sio, Ana Penas Balchada, Luís Otero Sánchez-Encinas (a título póstumo), Ramón Gil Sequeiro (a título póstumo), Genaro Borrás Sanjurjo (a título póstumo), Francisco Amoedo Martínez, Arsenio Iglesias Pardo, Jesús Carballo García, Claudina de Mena Rocha, Alfonso Ortega Casasnovas, Antonio Fraga Fernández, Manuel Iglesias «Zaragallas», Guillermo Touza Rodríguez, Manuel Camiña, Horacio Barros González, Juan Varela Portas (a título póstumo), José Ramón Varela Portas, Julio Fernández Pérez, irmáns Rodríguez (a título póstumo), familia Bouza Betríu, Rafael Olmedo Limeses, Santiago César Sanmamed Lora, Francisco Novoa Rodríguez, Antonio Prada Zorelle (a título póstumo), José Luis Torrado Casal, Antonio Santorio Otero (a título póstumo), Sergio Vázquez Gómez, INEF Galicia, Liceo Club Hockey, Real Club Náutico de Vigo, Real Club de Regatas Galicia, Novacaixagalicia e a Federación de Asociacións a favor das Persoas con Discapacidade Intelectual de Galicia (Fademga).
Santiago de Compostela, 12 de maio de 2011.